ตลาดหุ้นไต้หวันปิดทำการวันนี้ เหตุพายุ “เมกี” ถล่มหนัก
ตลาดหุ้นไต้หวันปิดทำการวันนี้ เหตุพายุ "เมกี" ถล่มหนัก
28 ก.ย. 2559

ผู้สื่อข่าวรายงานว่า ไต้หวันอิทธิพลของพายุไต้ฝุ่น “เมกี” ส่งผลให้เกิดลมกรรโชกแรงและฝนตกหนัก และยังเป็นเหตุให้มีผู้เสียชีวิต 4 คน และบาดเจ็บกว่า 300 ราย ซึ่งในจำนวนนี้รวมนักท่องเที่ยวชาวญี่ปุ่น 8 รายที่โดยสารอยู่ในรถประจำทางซึ่งพลิกคว่ำ
บริการรถไฟ และรถไฟความเร็วสูงทั่วประเทศถูกระงับ ขณะที่เที่ยวบินหลายร้อยเที่ยวทั้งในและต่างประเทศถูกยกเลิกหรือเลื่อนออกไป
พายุเมกียังก่อให้เกิดดินถล่มทางตะวันออกของมณฑลหัวเหลียนเมื่อวานนี้ อีกทั้งยังทำให้ไฟฟ้าดับซึ่งส่งผลกระทบต่อที่อยู่อาศัยกว่า 3 ล้านครัวเรือน และยังทำให้น้ำประปาในบ้านเรือนกว่า 286,000 หลังถูกตัดขาด นอกจากนี้ อิทธิพลของพายุไต้ฝุ่นเมกียังทำให้ตลาดหุ้นไต้หวันประกาศปิดทำการซื้อขายตั้งแต่เมื่อวานนี้จนถึงวันนี้
 